กฎกระทรวงกฎกระทรวงกำหนดลักษณะขนาด และสีของแผ่นป้ายทะเบียนรถ (ฉบับที่ ๒)พ.ศ.๒๕๕๐ อาศัยอำนาจตามความในมาตรา ๕ (๔)แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๐) พ.ศ. ๒๕๔๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑]กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้เพิ่มความต่อไปนี้เป็น (๑/๑) ของ (ก)ในข้อ ๒ แห่งกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗(๑/๑) แผ่นป้ายทะเบียนรถสำหรับรถยนต์รับจ้างระหว่างจังหวัดรถยนต์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อรถยนต์สี่ล้อเล็กรับจ้าง รถยนต์บริการธุรกิจ รถยนต์บริการทัศนาจรรถยนต์บริการให้เช่า รถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล รถยนต์สามล้อส่วนบุคคลรถพ่วง และรถแทรกเตอร์ที่เป็นรถยนต์สำหรับลากจูงที่ใช้ตามความตกลงระหว่างประเทศมีขนาดกว้าง ๑๕ เซนติเมตร ยาว ๓๔ เซนติเมตร แผ่นป้ายแบ่งออกเป็นสองบรรทัดบรรทัดที่หนึ่งเป็นตัวอักษรภาษาอังกฤษหรือตัวเลขประจำหมวดซึ่งอาจมีสองตัวหรือสามตัวก็ได้และตามด้วยหมายเลขทะเบียนที่เป็นเลขอารบิคบรรทัดที่สองเป็นตัวอักษรภาษาอังกฤษคำว่า THAILANDตามด้วยรหัสจังหวัดลักษณะของตัวอักษรหรือตัวเลขประจำหมวดหมายเลขทะเบียน ตัวอักษร THAILAND รหัสจังหวัดและขอบแผ่นป้ายอัดเป็นรอยดุน ตัวอักษรหรือตัวเลขประจำหมวดและหมายเลขทะเบียนมีขนาดสูงไม่น้อยกว่า๕.๔ เซนติเมตร กว้างไม่น้อยกว่า ๓.๕ เซนติเมตร ตัวอักษร THAILANDมีขนาดสูงไม่น้อยกว่า ๒.๗ เซนติเมตร กว้างไม่น้อยกว่า ๒๒.๓ เซนติเมตรและรหัสจังหวัด มีขนาดสูงไม่น้อยกว่า ๑.๘ เซนติเมตรขนาดกว้างให้กำหนดไว้ได้ตามความเหมาะสม เว้นแต่ตัวอักษร I และหมายเลข๑ อาจมีขนาดสูงหรือกว้างมากหรือน้อยกว่าที่กำหนดไว้ได้ตามความเหมาะสมในแผ่นป้ายมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนที่มุมล่างด้านซ้ายของแผ่นป้ายสามารถมองเห็นด้วยตาเปล่าได้การใช้ตัวอักษรหรือตัวเลขประจำหมวดหมายเลขทะเบียนและรหัสจังหวัดให้เป็นไปตามที่อธิบดีประกาศกำหนดข้อ ๓ ให้ยกเลิกความใน (๓) (๔) (๕) (๖) และ (๗)ของ (ก) ในข้อ ๒ แห่งกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ.๒๕๔๗ และให้ใช้ความต่อไปนี้แทน(๓)แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูตให้มีขนาดกว้าง ๑๑เซนติเมตร ยาว ๓๘.๗ เซนติเมตร ตัวอักษร ตัวเลข และขีดเป็นรอยดุนตอนหน้าแถวบนมีตัวอักษร ท ขนาดสูง ๔ เซนติเมตร ใต้ตัวอักษร ทมีตัวเลขอารบิคเริ่มตั้งแต่ ๑ ขนาดสูง ๔ เซนติเมตร เป็นรหัสแทนชื่อประเทศระหว่างตัวอักษรและตัวเลขดังกล่าวมีขีดตามทางยาว ขนาดกว้าง ๑.๑ เซนติเมตร ยาว ๔เซนติเมตร เหนือขีดมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนสามารถมองเห็นด้วยตาเปล่าได้หลังขีดมีหมายเลขทะเบียนเป็นเลขอารบิค ขนาดสูง ๗.๒ เซนติเมตร หมายเลขทะเบียนให้เริ่มตั้งแต่๑ ถึง ๙๙๙๙แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูตที่ใช้ตามความตกลงระหว่างประเทศให้มีลักษณะและขนาดเช่นเดียวกับแผ่นป้ายตามวรรคหนึ่งเว้นแต่ตัวอักษรให้ใช้ตัวอักษร D(๔) แผ่นป้ายทะเบียนรถสำหรับรถยนต์ของบุคคลในหน่วยงานพิเศษของสถานทูตต่างๆให้มีลักษณะและขนาดเช่นเดียวกับแผ่นป้ายตามวรรคหนึ่งของ (๓)เว้นแต่ตัวอักษรให้ใช้ตัวอักษร พแผ่นป้ายทะเบียนรถสำหรับรถยนต์ของบุคคลในหน่วยงานพิเศษของสถานทูตต่างๆที่ใช้ตามความตกลงระหว่างประเทศให้มีลักษณะและขนาดเช่นเดียวกับแผ่นป้ายตามวรรคหนึ่งของ (๓) เว้นแต่ตัวอักษรให้ใช้ตัวอักษรS(๕) แผ่นป้ายทะเบียนรถสำหรับรถยนต์ของบุคคลในคณะผู้แทนทางกงสุลให้มีลักษณะและขนาดเช่นเดียวกับแผ่นป้ายตามวรรคหนึ่งของ(๓) เว้นแต่ตัวอักษรให้ใช้ตัวอักษร ก แผ่นป้ายทะเบียนรถสำหรับรถยนต์ของบุคคลในคณะผู้แทนทางกงสุลที่ใช้ตามความตกลงระหว่างประเทศ ให้มีลักษณะและขนาดเช่นเดียวกับแผ่นป้ายตามวรรคหนึ่งของ(๓) เว้นแต่ตัวอักษรให้ใช้ตัวอักษร C(๖)แผ่นป้ายทะเบียนรถสำหรับรถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีลักษณะและขนาดเช่นเดียวกับแผ่นป้ายตามวรรคหนึ่งของ(๓) เว้นแต่ตัวอักษรให้ใช้ตัวอักษร อ ตัวเลขอารบิคใต้ตัวอักษร อเป็นรหัสแทนชื่อองค์การหรือทบวงการชำนัญพิเศษแผ่นป้ายทะเบียนรถสำหรับรถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยที่ใช้ตามความตกลงระหว่างประเทศ ให้มีลักษณะและขนาดเช่นเดียวกับแผ่นป้ายตามวรรคหนึ่งของ(๓) เว้นแต่ตัวอักษรให้ใช้ตัวอักษร I ตัวเลขอารบิคใต้ตัวอักษร Iเป็นรหัสแทนชื่อองค์การหรือทบวงการชำนัญพิเศษ(๗)แผ่นป้ายทะเบียนรถสำหรับรถจักรยานยนต์ส่วนบุคคลของบุคคลในคณะผู้แทนทางการทูตบุคคลในหน่วยงานพิเศษของสถานทูตต่างๆบุคคลในคณะผู้แทนทางกงสุลและบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีลักษณะและตัวอักษรเช่นเดียวกับแผ่นป้ายตามวรรคหนึ่งของ(๓) (๔) (๕) หรือ (๖) แล้วแต่กรณี เว้นแต่ขนาดของแผ่นป้ายให้มีขนาดกว้าง ๙เซนติเมตร ยาว ๒๗ เซนติเมตร ตัวอักษรและตัวเลขรหัสแทนชื่อประเทศองค์การหรือทบวงการชำนัญพิเศษ มีขนาดสูง ๓.๕ เซนติเมตร กว้าง ๐.๕ เซนติเมตร หมายเลขทะเบียนหลังขีดมีขนาดสูง๕ เซนติเมตร กว้าง ๐.๕ เซนติเมตรข้อ ๔ ให้ยกเลิกความใน (ข) ของข้อ ๒แห่งกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗และให้ใช้ความต่อไปนี้แทน(ข) สี(๑)แผ่นป้ายทะเบียนรถสำหรับรถยนต์รับจ้างระหว่างจังหวัดรถยนต์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อและรถยนต์สี่ล้อเล็กรับจ้าง พื้นแผ่นป้ายเป็นสีเหลืองสะท้อนแสง ตัวอักษรประจำหมวดหมายเลขทะเบียนตัวอักษรบอกชื่อกรุงเทพมหานครหรือจังหวัดและขอบแผ่นป้ายของรถยนต์รับจ้างระหว่างจังหวัดเป็นสีแดงรถยนต์รับจ้างบรรทุกคนโดยสารไม่เกินเจ็ดคนเป็นสีดำ รถยนต์รับจ้างสามล้อเป็นสีเขียวและรถยนต์สี่ล้อเล็กรับจ้างเป็นสีน้ำเงินแผ่นป้ายทะเบียนรถสำหรับรถยนต์ตามวรรคหนึ่งที่ใช้ตามความตกลงระหว่างประเทศพื้นแผ่นป้ายเป็นสีเหลืองสะท้อนแสงตัวอักษรหรือตัวเลขประจำหมวด หมายเลขทะเบียน ตัวอักษร THAILANDรหัสจังหวัด และขอบแผ่นป้ายของรถยนต์รับจ้างระหว่างจังหวัดเป็นสีแดงรถยนต์รับจ้างบรรทุกคนโดยสารไม่เกินเจ็ดคนเป็นสีดำ รถยนต์รับจ้างสามล้อเป็นสีเขียวและรถยนต์สี่ล้อเล็กรับจ้างเป็นสีน้ำเงิน(๒) แผ่นป้ายทะเบียนรถสำหรับรถยนต์บริการธุรกิจรถยนต์บริการทัศนาจร และรถยนต์บริการให้เช่า พื้นแผ่นป้ายเป็นสีเขียวสะท้อนแสงตัวอักษรประจำหมวด หมายเลขทะเบียน ตัวอักษรบอกชื่อกรุงเทพมหานครหรือจังหวัดและขอบแผ่นป้ายเป็นสีขาวแผ่นป้ายทะเบียนรถสำหรับรถยนต์ตามวรรคหนึ่งที่ใช้ตามความตกลงระหว่างประเทศพื้นแผ่นป้ายเป็นสีเขียวสะท้อนแสงตัวอักษรหรือตัวเลขประจำหมวด หมายเลขทะเบียน ตัวอักษร THAILANDรหัสจังหวัด และขอบแผ่นป้ายเป็นสีขาว(๓) แผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล และรถยนต์สามล้อส่วนบุคคลพื้นแผ่นป้ายเป็นสีขาวสะท้อนแสงตัวอักษรประจำหมวด หมายเลขทะเบียนตัวอักษรบอกชื่อกรุงเทพมหานครหรือจังหวัด และขอบแผ่นป้ายของรถยนต์นั่งส่วนบุคคลไม่เกินเจ็ดคนเป็นสีดำรถยนต์นั่งส่วนบุคคลเกินเจ็ดคนเป็นสีน้ำเงิน รถยนต์บรรทุกส่วนบุคคลเป็นสีเขียวและรถยนต์สามล้อส่วนบุคคลเป็นสีแดงส่วนแผ่นป้ายทะเบียนรถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคน และรถยนต์บรรทุกส่วนบุคคล ที่ใช้หมายเลขทะเบียนที่มีกฎกระทรวงกำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมจะมีสีของพื้นแผ่นป้ายตัวอักษรประจำหมวด หมายเลขทะเบียน ตัวอักษรบอกชื่อกรุงเทพมหานครหรือจังหวัดและขอบแผ่นป้ายแตกต่างไปจากที่กำหนดไว้ก็ได้ ทั้งนี้ ตามที่อธิบดีประกาศกำหนดแผ่นป้ายทะเบียนรถสำหรับรถยนต์ตามวรรคหนึ่งที่ใช้ตามความตกลงระหว่างประเทศพื้นแผ่นป้ายเป็นสีขาวสะท้อนแสงตัวอักษรหรือตัวเลขประจำหมวด หมายเลขทะเบียน ตัวอักษร THAILANDรหัสจังหวัด และขอบแผ่นป้ายของรถยนต์นั่งส่วนบุคคลไม่เกินเจ็ดคนเป็นสีดำรถยนต์นั่งส่วนบุคคลเกินเจ็ดคนเป็นสีน้ำเงิน รถยนต์บรรทุกส่วนบุคคลเป็นสีเขียวและรถยนต์สามล้อส่วนบุคคลเป็นสีแดง(๔) แผ่นป้ายทะเบียนรถสำหรับรถพ่วง รถบดถนนรถแทรกเตอร์ และรถใช้งานเกษตรกรรม พื้นแผ่นป้ายเป็นสีส้มสะท้อนแสงตัวอักษรประจำหมวด หมายเลขทะเบียน ตัวอักษรบอกชื่อกรุงเทพมหานครหรือจังหวัดและขอบแผ่นป้ายเป็นสีดำแผ่นป้ายทะเบียนรถสำหรับรถพ่วงและรถแทรกเตอร์ที่เป็นรถยนต์สำหรับลากจูง ที่ใช้ตามความตกลงระหว่างประเทศพื้นแผ่นป้ายเป็นสีส้มสะท้อนแสง ตัวอักษรหรือตัวเลขประจำหมวดหมายเลขทะเบียนตัวอักษร THAILANDรหัสจังหวัด และขอบแผ่นป้ายเป็นสีดำ(๕) แผ่นป้ายทะเบียนรถสำหรับรถจักรยานยนต์ส่วนบุคคลพื้นแผ่นป้ายเป็นสีขาว ตัวอักษรประจำหมวด หมายเลขทะเบียนตัวอักษรบอกชื่อกรุงเทพมหานครหรือจังหวัด และขอบแผ่นป้ายเป็นสีดำ(๖) แผ่นป้ายทะเบียนรถสำหรับรถจักรยานยนต์สาธารณะพื้นแผ่นป้ายเป็นสีเหลืองสะท้อนแสง ตัวอักษรประจำหมวด หมายเลขทะเบียนตัวอักษรบอกชื่อกรุงเทพมหานครหรือจังหวัดและขอบแผ่นป้ายเป็นสีดำ(๗)แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูต พื้นแผ่นป้ายเป็นสีขาวตัวอักษร ตัวเลข และขีดเป็นสีดำแผ่นป้ายทะเบียนรถสำหรับรถยนต์ที่ใช้ตามความตกลงระหว่างประเทศให้มีสีเช่นเดียวกับแผ่นป้ายตามวรรคหนึ่ง(๘) แผ่นป้ายทะเบียนรถสำหรับรถยนต์ของบุคคลในหน่วยงานพิเศษของสถานทูตต่างๆรถยนต์ของบุคคลในคณะผู้แทนทางกงสุลและรถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยพื้นแผ่นป้ายเป็นสีฟ้า ตัวอักษร ตัวเลขและขีดเป็นสีขาวเว้นแต่แผ่นป้ายทะเบียนรถสำหรับรถยนต์ของเจ้าพนักงานกงสุลกิตติมศักดิ์พื้นแผ่นป้ายเป็นสีเทา ตัวอักษร ตัวเลข และขีดเป็นสีดำแผ่นป้ายทะเบียนรถสำหรับรถยนต์ที่ใช้ตามความตกลงระหว่างประเทศให้มีสีเช่นเดียวกับแผ่นป้ายตามวรรคหนึ่ง(๙)แผ่นป้ายทะเบียนรถสำหรับรถจักรยานยนต์ส่วนบุคคลของบุคคลในคณะผู้แทนทางการทูต บุคคลในหน่วยงานพิเศษของสถานทูตต่างๆบุคคลในคณะผู้แทนทางกงสุลและบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีสีเช่นเดียวกับแผ่นป้ายตามวรรคหนึ่งของ (๗) หรือ (๘) แล้วแต่กรณีพื้นแผ่นป้ายทะเบียนรถประเภทใดจะมีรูปภาพที่สามารถอธิบายหรือมองเห็นความหมายในภาพที่ปรากฏเสมือนของแท้จริง(Graphic) นั้นเองได้ ให้เป็นไปตามที่อธิบดีประกาศกำหนดข้อ ๕ ให้เพิ่มความต่อไปนี้เป็นวรรคสองของข้อ ๓แห่งกฎกระทรวงกำหนดลักษณะขนาด และสีของแผ่นป้ายทะเบียนรถ พ.ศ. ๒๕๔๗สำหรับแผ่นป้ายทะเบียนรถที่ใช้ตามความตกลงระหว่างประเทศให้ติดตรึงไว้ในลักษณะเช่นเดียวกันกับที่กำหนดไว้ตามวรรคหนึ่งเมื่อมีการนำรถออกนอกราชอาณาจักรและให้นำแผ่นป้ายทะเบียนรถดังกล่าวออกเมื่อนำรถกลับเข้ามาในราชอาณาจักรให้ไว้ณ วันที่ ๒๓ พฤศจิกายน พ.ศ. ๒๕๕๐สรรเสริญวงศ์ชะอุ่มรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ในปัจจุบันประเทศไทยได้ลงนามในความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(Greater Mekong SubregionCross-Border Transport Agreement)แล้ว โดยในภาคผนวก ๒ การจดทะเบียนพาหนะที่ใช้ในการขนส่งระหว่างประเทศได้กำหนดให้พาหนะที่มีวัตถุประสงค์เพื่อใช้สำหรับการขนส่งผู้โดยสารหรือสินค้าทางถนนหรือเพื่อลากพาหนะดังกล่าวจะต้องใช้แผ่นป้ายทะเบียนรถเป็นภาษาอังกฤษเมื่อมีการนำรถไปใช้ตามความตกลงระหว่างประเทศประกอบกับรัฐบาลในหลายประเทศได้ให้ความสำคัญและให้สิทธิอันควรแก่เจ้าพนักงานกงสุลกิตติมศักดิ์แต่เนื่องจากกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗ยังมิได้มีการกำหนดลักษณะ ขนาดและสีของแผ่นป้ายทะเบียนรถที่ใช้ในกรณีดังกล่าวไว้สมควรแก้ไขเพิ่มเติมกฎกระทรวงดังกล่าวเพื่อกำหนดลักษณะขนาด และสีของแผ่นป้ายทะเบียนรถสำหรับรถที่นำไปใช้ตามความตกลงระหว่างประเทศและรถยนต์ของเจ้าพนักงานกงสุลกิตติมศักดิ์เสียใหม่ จึงจำเป็นต้องออกกฎกระทรวงนี้ปริยานุช/ผู้จัดทำ๑๐มกราคม ๒๕๕๑[๑]ราชกิจจานุเบกษา เล่ม ๑๒๔/ตอนที่ ๙๑ ก/หน้า ๑๒/๑๔ ธันวาคม ๒๕๕๐